**ΘΕΜΑ :** ‘Εγκριση αιτημάτων περί λύσεως συμβάσεων που είχαν υπογραφεί με το Ν.Π.Ι.Δ. με την επωνυμία “Κ……… Ε……… Δ…. Μ…….– Τ…”.

Ο κ. Αντιδήμαρχος Οικονομικών εισηγούμενος το θέμα υποβάλλει στο Δημοτικό Συμβούλιο του Δήμου Μοσχάτου – Ταύρου εισήγησή του, η οποία έχει ως εξής:

**ΣΧΕΤ.:**

**Α.** Τα με αρ. 12160, 12161, 12163/26-06-2024, αιτήματα των Νεκτάριου Ηλιόπουλου, της εταιρίας με την επωνυμία ¨Χ.Τ…. & Σ. Ο.Ε.¨ και της εταιρίας με την επωνυμία ¨O…. Ο…. Ε…. Λ…. Α… Ε….¨, αντίστοιχα.

**Β.** Το αρ. 29 του ν. 5056/2023 περί της κατάργησης των Κοινωφελών Επιχειρήσεων των Δήμων.

**Γ.** Οι από 19/12/2023, 19/12/2023 και 10/04/2023 συμβάσεις που είχαν υπογραφεί μεταξύ του Ν.Π.Ι.Δ. με την επωνυμία “Κ……… Ε……… Δ…. Μ…….– Τ…” και των αναδόχων Ν….. Η….., της εταιρίας με την επωνυμία ¨Χ.Τ….. & Σ. Ο.Ε.¨ και της εταιρίας με την επωνυμία ¨O.. Ο.. Ε…. Λ… Α…. Ε….¨, αντίστοιχα.

Ο κ. Αντιδήμαρχος εισηγούμενος το θέμα υποβάλλει στο Δημοτικό Συμβούλιο του Δήμου Μοσχάτου–Ταύρου τα παραπάνω σχετικά με το υπό συζήτηση θέμα και αναφέρει τα εξής:

**Ι.** Με τις παραπάνω με αρ. 12160, 12161, 12163/26-06-2024, αιτήσεις, οι αιτούντες, οι οποίοι αποτελούν αναδόχους έργων και υπηρεσιών, όπως ακριβώς αναγράφονται στις αιτήσεις τους και συγκεκριμένα:

**α.** Ο κύριος Ν….. Η…. είχε υπογράψει με το Ν.Π.Ι.Δ. με την επωνυμία “Κ……… Ε……… Δ…. Μ…….– Τ…” το από 19/12/2023 Ιδιωτικό Συμφωνητικό Σύμβασης Έργου Ανεξαρτήτων Υπηρεσιών με αντικείμενο τη ¨Βιντεοσκόπηση ή/και τη φωτογράφηση των σημαντικών και μεγάλων πολιτιστικών θεσμών, κοινωνικών γεγονότων και αθλητικών εκδηλώσεων του Δήμου έτους 2024¨.

**β.** Η εταιρία με την επωνυμία ¨Χ.Τ… & Σ…. Ο.Ε.¨ είχε υπογράψει με το Ν.Π.Ι.Δ. με την επωνυμία “Κ……… Ε……… Δ…. Μ…….– Τ…” το από 19/12/2023 Ιδιωτικό Συμφωνητικό Σύμβασης Έργου Ανεξαρτήτων Υπηρεσιών με αντικείμενο ¨Υ….. Λ…. Κ… Ε….¨.

**γ.** Η εταιρία με την επωνυμία ¨O….. Ο…. Ε….. Λ…. Α…. Ε….¨, είχε υπογράψει με το Ν.Π.Ι.Δ. με την επωνυμία “Κ……… Ε……… Δ…. Μ…….– Τ…” το από 10/04/2023 Ιδιωτικό Συμφωνητικό Σύμβασης Έργου Ανεξαρτήτων Υπηρεσιών με αντικείμενο ¨Υ….. Ο…. Λ….. Κ….. Ε….¨,αιτήθηκαν όπως λυθούν, πρόωρα, συναινετικά και αζήμια οι ως άνω συμβάσεις τους, χωρίς υπαιτιότητα αμφοτέρων των πλευρών, δηλώνοντας με τις αιτήσεις τους ότι ουδεμία απαίτηση, υφιστάμενη ή μελλοντική έχουν ή θα έχουν ή διατηρούν από τις προαναφερόμενες συμβάσεις για έκαστο αυτών, καθώς και από οποιαδήποτε άλλη αιτία.

**ΙΙ.** Ενόψει των προαναφερθέντων και λαμβάνοντας υπόψη:

**α.** τις διατάξεις του ν. 4412/2016,όπως ισχύει **β.** τις διατάξεις του Αστικού Κώδικα, που εφαρμόζονται συμπληρωματικά στις δημόσιες συμβάσεις σύμφωνα με το άρθρο 129 του ν. 4412/2016 και σύμφωνα με τις οποίες η λύση της σύμβασης ορισμένου χρόνου μπορεί να επέλθει με κατάρτιση αντίθετης συμφωνίας των συμβαλλομένων μερών κατ΄ αποδοχή σχετικής αίτησης –πρότασης, **γ.** το αρ. 29 του ν. 5056/2023 περί αυτοδίκαιης λύσης από τις 31.12.23 των κοινωφελών επιχειρήσεων των δήμων και υπεισέλευσης των δήμων στις υποχρεώσεις και τα δικαιώματά τους και **δ.** το γεγονός ότι οι προτεινόμενες λύσεις των ως άνω συμβάσεων ουδεμία ζημία προκαλούν στον Δήμο, ούτε αφήνουν ανεκπλήρωτο κάποιο από τα αναληφθέντα έργα ή υπηρεσίες αφού αυτά ουδέποτε ξεκίνησαν και υλοποιήθηκαν.

Εισηγούμαι να ληφθεί απόφαση από το Δημοτικό Συμβούλιο για την αποδοχή των ως άνω αιτημάτων περί πρόωρης και συναινετικής λύσης των ως άνω συμβάσεων (λύσης των συμβάσεων αζημίως) πριν την εκτέλεσή τους.

Στην περίπτωση που ληφθεί απόφαση για τη λύση των ως άνω συμβάσεων θα πρέπει να εξουσιοδοτηθεί ο Δήμαρχος ως νόμιμος εκπρόσωπος του Δήμου να υπογράψει τα οικεία συμφωνητικά λύσης και να προβεί σε κάθε ενέργεια και δήλωση απαραίτητη για τον σκοπό αυτόν.

Ο ΑΝΤΙΔΗΜΑΡΧΟΣ ΜΟΣΧΑΤΟΥ-ΤΑΥΡΟΥ

ΑΡΙΣΤΕΙΔΗΣ ΚΡΕΜΜΥΔΑΣ